25 millimetra úrkoma hefur mælst á Seyðisfirði síðan í gærkvöldi en engin hreyfing á skriðunni. Hátt í 70 þurftu að yfirgefa heimili sín af varúðarástæðum og ein þeirra segir það vekja ákveðinn ugg meðal íbúa í bænum.
Appelsínugul veðurviðvörun er í gildi á Austfjörðum. Sveinn Brynjólfsson, sérfræðingur hjá ofanflóðavakt veðurstofunar segir veðurspána vera að rætast. Búist er við allt að 50 millimetra úrkomu á Seyðisfirði í dag og fram á morgundaginn.
það er ekki að sjá neinar hreyfingar. Það er litur á einum læk, dagmúlalæknum, innst innan við byggðina. Þá er hann bara að grafa í gömlu skriðunni þar sem féll um jólin.
Aðeins er farið að snjóa í fjöllin sem er góðs viti segir Sveinn.
það eru engar breytingar að sjá en við fylgjumst með og erum á tánum. Af því þessi rigning getur komið einhverju af stað en við búumst kannski svona síður við því.
Í varúðarskyni var ákveðið að rýma tæplega 40 hús á Seyðisfirði um kvöldmatarleytið í gær, til viðbótar við þau sem hafa verið mannlaus í um mánuð eða síðan stóra skriðan féll um miðjan desember. Á milli 60 og 70 íbúar búa í húsunum. Ein þeirra er Guðrún Ásta Tryggvadóttir, sem á heima í Botnahlíð, efst í bænum. Eftir að stóra skriðan féll þurftu þau að vera að heiman í um tvær vikur og í gær hafi hún að einhverju leyti búist við að þurfa að fara aftur.
En það er samt óþægilegt. Það ýfir upp tilfinningar. Og taugakerfið er ekki búið að setja síðan þarna. Það er 15 desember sem við þurftum að fara út úr húsinu okkar fyrst, komum aftur 30 desember og núna er 15 janúar, þannig þetta er alveg ört svolítið.
Hún segir að það hafi róað hana að sjá að rýmingin væri í varúðarskyni. Hún og fjölskylda hennar fá að vera hjá vinafólki á öðrum stað í bænum á meðan rýmingin gildir sem er eins og staðan er núna til klukkan tíu í fyrramálið, þá verður staðan metin að nýju.
Þetta vekur ákveðinn ugg en við erum orðin svolítið meðvituð um að að einhverju leyti verður þetta svolítið viðvarandi ástand. Það var frábært að sjá að um leið og rýmingartilkynningin er komin að það var kominn annar hvort maður að bjóða upp á búin rúm. LAGA HÉR og hér hjálpast fólk að.
Engin hreyfing hefur mælst á hlíðinni ofan Seyðisfjarðar þrátt fyrir úrhellisrigningu í nótt. Hátt í 70 var gert að yfirgefa heimili sín í gær og ein þeirra segir það ýfa upp sár frá því að stóra skriðan féll. Enda í annað skiptið á mánuði sem þeim er gert að fara.